
EXPUNERE DE MOTIVE PRIVIND OPORTUNITATEA PROIECTULUI DE HOTĂRÂRE

pentru ajustarea tarifului maximal în vederea efectuării serviciului de transport în regim de taxi, stabilit prin HCLMT nr. 417/27.11.2007
1. Descrierea situatiei actuale

Legea nr. 38/2003 privind transportul în regim de taxi şi în regim de închiriere, modificată şi completată, care la art. 3 alin. (1) precizează faptul că serviciile de transport public local în regim de taxi fac parte din sfera serviciilor comunitare de utilitate publică, se desfăşoară sub controlul, conducerea sau coordonarea autorităţilor administraţiei publice locale şi se efectuează numai de către transportatori autorizaţi de către autoritatea de autorizare.

Potrivit art. 4 alin. (1) din Legea nr. 38/2003 privind transportul în regim de taxi şi în regim de închiriere, transportul în regim de taxi este serviciul de transport public de persoane, bunuri sau mărfuri asigurat contra cost, pe bază de bon client, şi realizat în condiţiile legi. 

În cadrul atribuţiilor de coordonare a activităţilor privind transportul în regim de taxi, autorităţile administraţiei publice locale sau ale municipiului Bucureşti, după caz, emit reglementări referitoare la (art. 13 din Legea nr. 38/2003) nivelul tarifelor de distanţă maximale, astfel cum sunt definite la art. 49 alin. (1) lit. a) din Legea nr. 38/2003, în cazul transportului de persoane în regim de taxi.

2. Schimbari preconizate și rezultate așteptate

Procedura de stabilire, ajustare sau modificare a tarifelor pentru serviciile de transport public local de persoane, bunuri ori mărfuri în regim de taxi a fost elaborate în conformitate cu prevederile art. 49 alin. (1) lit. d) şi alin. (2) din Legea nr. 38/2003 privind transportul în regim de taxi şi în regim de închiriere  şi aprobate prin Ordinul nr. 243/2007.

Pentru serviciile de transport persoane în regim de taxi tariful maximal a fost stabilit prin HCLMT nr. 417/27.11.2007 la valoarea de 3,39 lei/km.

Prin adresele înregistrate la Primăria Municipiului Timişoara cu nr. RE2019-2005/02.10.2019, RE2019-2134/21.10.2019 şi RE2019-2285/07.11.2019, camerele taximetriştilor şi celelalte asociaţii profesionale reprezentative au solicitat ajustarea tarifului maximal în domeniul serviciului de transport persoane în regim de taxi.
Având în vedere faptul că tariful maximal pentru prestarea serviciului de transport în regim de taxi nu a fost ajustat/modificat din anul 2007;
3. Alte informatii - Nu este cazul.
4. Concluzii
Consider necesar și oportun  aprobarea proiectului de hotărâre privind ajustarea tarifului maximal în vederea efectuării serviciului de transport în regim de taxi, stabilit prin HCLMT nr. 417/27.11.2007.

